Publication: Magyar Közlöny
Issue: MK-2006-132 (Year: 2006, Number: 132)
Era: 2004-2010
Section: (OTK) szóló 97/2005. (XII. 25.) határozatában kijelölt, területileg
Paragraph Index: 170

8. Értékelés (ex ante és környezeti szempontú értékelés) Ex ante értékelés A Nemzeti Fejlesztési Hivatal 2005. december 28-án közbeszerzési eljárást hirdetett az Új Magyarország Fejlesztési Terv előzetes értékelésére. Az eljárás a versenyhelyzet megteremtése és a legelőnyösebb ajánlat kiválasztása mellett az értékelők függetlenségét is biztosítja. A HBF Hungaricum Gazdasági, Tanácsadó és Szolgáltató Kft., az EX ANTE Tanácsadó Iroda Kft., és a MEGAKOM Stratégiai Tanácsadó Iroda Kft. Konzorciuma (a továbbiakban: Konzorcium) nyújtotta be a legelőnyösebb ajánlatot, az értékelési feladat 2006. március 1-jén kezdődött. Folyamatos interakció Az értékelési feladat a Nemzeti Fejlesztési Ügynökség tervezésben résztvevő munkatársaival zajlott oly módon, hogy a műhelymunkákba az érintett prioritás operatív programjának Irányító Hatóság munkatársai, szakértői is bekapcsolódtak. Az iterációs folyamat során láthatóvá vált az értékelői és tervezői álláspontok közelítése. Mivel az ÚMFT terjedelmi korlátai nem teszik lehetővé, hogy minden szükséglet, probléma teljes hátterét feltárja a helyzetértékelés, így bizonyos kérdésekben súlypontok meghatározására volt szükség. A konzisztencia vizsgálata A terv belső konzisztenciájának fejlődéséhez tartozó legjelentősebb strukturális és tartalmi változásnak a helyzetértékelés és a stratégia közötti összekötő kapocs megjelenését ítélték. Megteremtődött az összhang a dokumentum elemei között, a helyzetértékelés tagolása igazodik a stratégia logikájához. A dokumentum célrendszere átláthatóbb lett, az átfogó célok és a célokhoz tartozó tematikus és területi prioritások összeegyeztethetők. Relevancia Az egyes beavatkozások relevanciája és azok súlyozása a főként statikus indikátorok alkalmazása miatt nem jelenik meg minden területen. Pozitívumként ítélte meg az értékelő, hogy az ex ante értékelésre reagálva már megjelentek idősoros mutatók is a dokumentumban, amelyek jól szemléltetik a folyamatok irányát és a beavatkozás szükségességét. Az ÚMFT az átfogó célokhoz tartozó indikátorok esetében meghatározta a kiinduló értékek növekedésének arányát. 2006/132. szám A külső koherencia vizsgálata A dokumentum külső koherencia szempontjából sokat javult, a szükséges kapcsolódásokat szinte teljes mértékben tartalmazza. Az ex ante értékelők észrevételeire adott válaszok A műhelymunka, mint módszertan alkalmazása lehetővé tette, hogy az interakció a tervezők és az ex ante értékelők, továbbá a bevont irányító hatósági szakemberek között közvetlen legyen és az álláspontok kölcsönös megértését, közelítését szolgálja. Az ex ante értékelők és a tervezők konstruktív párbeszéd keretében vitatták meg az érékelési javaslatokat, észrevételeket. Az elfogadott javaslatokat a tervezők átvezették, vagy beazonosították az észrevételt érintő munkarészt – a javaslatokra részben írásban is reflektáltak. Az értékelői felvetések közül a következők esetén maradtak nézetkülönbségek az értékelő és a tervezők között: – Az értékelők keveslik, hogy a dokumentum mindössze egyetlen mondatot szentel a két átfogó cél közötti ellentmondás bemutatásának és feloldásának. Tervezői válasz: A megfogalmazott célok összhangban vannak a lisszaboni stratégiával, ellentmondásuk részletes kifejtésére a stratégiai dokumentum műfaja nem alkalmas. - Az értékelő szerint az ÚMFT nem fókuszál kellően. Úgy véli, hogy az abszorpciós kapacitás bizonyosan gátat szab a nagy ívű terveknek; a leírt szemléletváltozáshoz kb. 30–50 évre van szükség – egy programozási időszak ehhez bizonyosan kevés. Nincsenek előrehaladásra utaló igék, csak egy rossz helyzet és egy tökéletes célállapot – amit 7 év alatt (minden téren!) elér az ország. Tervezői válasz: Az ex ante felvetés túl álatlános. A fókuszálás a legfontosabb megoldandó feladatokat, a legfontosabb fejlesztési célokat veszi célba. – Az értékelő megítélése szerint az emberi erőforrás fejlesztése prioritás jelenleg nem jelöl meg célt, az egyetlen értelmezhető megfogalmazás túl általános (a társadalom megújulásának az emberi erőforrás megítélésük szerint nem egyedüli alapja, hanem csak egyik tényezője). Tervezői válasz: A prioritás kellőképpen kifejtésre kerül, s megfelel a Közösségi Stratégiai Iránymutatásoknak. – A környezet fejlesztése prioritás esetében nem tükröződik vissza az elvárt célállapot, sem a beavatkozásokat megalapozó markáns koncepció. Az értékelő szerint a prioritás nem mutatja be a beavatkozások céljául szolgáló jelenségekre, folyamatokra, problémákra ható egyéb tényezőket (pl. gázár-szabályozás - megújuló energia felhasználás aránya). Tervezői válasz: a környezetvédelmi jelelgű beruházásoknál elsősorban a közösségi előírások és kötelezettségek betartására koncentráltunk. A külső ható tényezők kifejtésére e dokumentumban nincsen lehetőség. – A pólusok kiválasztásának szempontrendszere hiányzik a dokumentumból, ezért a pólusok súlyához képest indokoltságuk nem megfelelő. 2006/132. szám Tervezői válasz: A pólusokat az Orzságos Fejlesztéspolitikai Koncepciót és az Országos Területfejlesztési Koncepciót elfogadó OGY határozat sorolja fel. A dokumentumban a pólusok indokoltsága megfelelően lett bemutatva. Partnerség 2006. augusztus–szeptember hónapokban a Nemzeti Fejlesztési Ügynökség összesen 4000 partnert szólított meg. A dokumentumból hiányzott a Makrogazdasági céljaink, valamint a Gazdasági növekedés szerkezeti kockázatokkal című fejezet, ami a társadalmi gazdasági helyzetértékelésen belül a magyar gazdaság helyzetértékelését adta volna. A 2006. augusztus–szeptember hónapokban lefolytatott partnerségi egyeztetés összességében kielégítette a partnerséggel szemben támasztott követelményeket. Környezeti szempontú értékelés Az ÚMFT környezeti szempontú értékelését az ezen értékelés mellett a 2007–2013-as időszak operatív programjainak stratégiai környezeti vizsgálatára közbeszerzési eljárás keretében felkért Respect Kft.–Corvinus Egyetem Konzorcium végezte el. A környezeti szempontú értékelés célja, hogy a környezeti és fenntarthatósági szempontok az előkészítési és tervezési folyamatába való integrálásának segítségével javítsa a stratégiai dokumentumok minőségét, környezeti hatékonyságát és környezeti szempontú konzisztenciáját, azok negatív környezeti hatásainak csökkentése és kiküszöbölése, pozitív környezeti hatásainak növelése és erősítése érdekében. Az ÚMFT környezeti szempontú értékelése során az értékelő fenntarthatósági megközelítés alkalmazását tartotta célszerűnek. Az értékelő megítélése szerint a fenntarthatósági szempontok integrálásának előkészítése részben megtörtént, mivel az ÚMFT horizontális politikákat tárgyaló szakaszában részletesen foglalkozik ugyan a fenntarthatóság érvényesítésével, azonban megállapításuk szerint a helyzetértékelés szűkösen tartalmaz információkat a fenntarthatóság jelenlegi állapotára vonatkozóan, nehézzé téve a fenntarthatósági szempontból is megfelelő beavatkozások és indikátorok kialakítását. Az értékelő határozott álláspontja szerint horizontális politikák keretében megfogalmazott alapelvek következetes érvényesítésére van szükség az ÚMFT minden releváns szakaszában, az operatív programok készítése és végrehajtása során is. Ezért rögzíteni javasolják, hogy a fenntarthatósági szempontok érvényesítése céljából az operatív programok, nagyprojektek, zászlóshajó projektek, akciótervek megvalósítása során fenntarthatósági minimumkritériumokat kell megfogalmazni, amelyek kiindulási alapja a horizontális politikák 3.1.4.1. és a 3.1.4.2. pontokban megfogalmazott alapelvei. 2006/132. szám A program célrendszeréről és prioritásainak értékelése során úgy ítélték meg, hogy nem találhatók az egyes prioritások közötti környezeti vonatkozású keresztkapcsolatok, hivatkozások az egyes célok végrehajtását támogató összefüggő területeken. Az értékelő felhívta a figyelmet arra, hogy mivel a jelenlegi struktúrában kiemelkedő szerepet tölt be a növekedés két fő célja, a prioritásokban megfogalmazott beavatkozások során fennáll a veszélye a fenntarthatósági, környezeti szempontok háttérbeszorulásának. Kiemelt jelentősége van ilyen körülmények között a horizontális politikák következetes érvényesítésének. További kockázatként ítélte meg az értékelő, hogy a növekedést fő célként kitűző terv háttérbe szoríthatja a helyi és regionális táji és környezeti szempontokat, illetve felhívta a figyelmet az infrastrukturális – kifejezetten közút és autópálya – beruházások esetében az európai szinten is kimagasló biodiverzitás jelentős csökkenésének veszélyére. Az ÚMFT egyik legfontosabb hiányosságaként jelölték meg, hogy kizárólag a Natura 2000 és a védelmi státusz alatt álló területekkel foglalkozik, (szinte teljes mértékben figyelmen kívül hagyva a védelem alatt nem álló, de értéket képviselő területek jelenlegi helyzetét, és a jövőjükkel kapcsolatos számtalan tényezőt), valamint a kulturális örökség és az épített örökség kérdéskörével, problémáival. Az értékelő megítélése szerint az Új Magyarország Fejlesztési Terv lehetőségeket rejt ugyanakkor arra vonatkozóan is, hogy az ország versenyképessége a szükséges infrastruktúra kiépítése mellett, az ország speciális, egyedi erősségeire építve növekedjenek. E lehetőségek kihasználása érdekében az egyes prioritások vonatkozásában érvényesíteni javasolja az értékelő az alábbi elvárásokat az operatív programok és akciótervek véglegesítése során:

Source: https://magyarkozlony.hu/hivatalos-lapok/edecebd6099bdb660eea77eb9d85b445c5421b2d/dokumentumok/dc29d9619f7c990742ef6d79a428b9bcf4995365/letoltes